$ 
crassitudine diminuuntur, articulo tertio praecipue brevi et tenui, Extremitas ejus vix api- 
cem secundi articuli trunci antennarum inferiorum antecedit.  Flagellum inferius trunco bis 
vel ter longius viginti trigintave quinque articulis compositum est; flagellum superius sive 
auxiliare vix e novem articulis constat et longitudine trunco antennarum inferiorum fere par 
est, — Antennae inferiores quintum fere thoracis segmentum attingunt, Articulus earum 
primus brevis crassusque, duorum aliorum uterque illo tenuior terque longior. Flagellum 
articulo ultimo paulo longius ex qnindecim articulis constat, Et trunci et flagelli margo in- 
ferior longis pilis instructus est. 
Chelae duorum pedum anteriorum valde inter se differunt, Primi pedis chela minor 
est ac piriformis, unguis apici insertus et rejectus ad marginis inferioris dimidium pertinet, 
Secundi pedis chela major et quadrangularis, margini inferiore recto, apice oblique truncato; 
unguis angulo anteriori ac superiori insertus est et rejectus anteriorem tantum marginem 
occupat. — Oculi reniformes. 
In pedibus spuriis parium trium anteriorum articuli finales duplo longiores sunt quam 
articuli basales, Inter pedes spurios posteriores quarti paris pedes longiores sunt pedibus 
quinti annuli, sexti autem paris omnes ceteros longitudine superant longeque prominent. In 
quarti paris pedibus articulus interior exteriore vix longior, et articulo basali fere dimidio 
minor; utriusque margines spinosi, Quinti paris articulus finalis interior exteriore et lon- 
gior et latior est articulumque basalem longitudine aequat. Sexti denique paris articulus ba- 
salis brevis; articulorum finalium exterior interiore multo major, basali fere duplo longior 
ac in margine exteriore dentibus et pilorum fasciculis, in apice et in margine interiore pilis 
pinnatis longis instructus, articulus finalis interior minor ac lanceolatus, marginibus pilis 
multis pinnatisque obsitis, 
In parte dorsali cujusque trium articulorum ultimorum tres fasciculi spinarum, tot emi. 
nentiis impositi, reperiuntur, Lamellae duae in margine posteriore ultími abdominis annuli 
positae ovales sunt, apice truncato et tribus pilis setisve brevibus armato, margine ex- 
terno una seta instructo. ( 
Laminae, quae in feminis ovis reservandis inserviunt, membranaceae sunt marginesque 
habent pilis simplicibus instructos. Primum earum par forma paene semilunari atque apice 
rotundato est, cetera paria sensim latitudine diminuuntur. — — Praeterea animalia feminea 
et masculina non solum chelis sed antennis etiam inter se differre videntur.  Chelae in fe- 
minis minores et antennae superiores tam breves sunt, ut vix antennas inferiores superent, 
Numquam autem eas his breviores vidi. 
Animalia longitudine paene 9 lineas exaequant; antennae superiores paene 4, inferiores 
3 lineas longae sunt, 
Discrimina, quae sunt inter hanc descriptionem et eam, quae data est a Milne Ed- 
wards, haec sunt: primum in Gammaro locusta Edwardsii antennae superiores inferioribus 
non longiores sunt, in omnibus vero nostris animalibus eas longitudine superant; deinde in 
his antennae, praecipue inferiores, semper longis pilis instructae sunt, cujus rei l. e. nulla 
fit mentio; tum non unus tantum spinarum fasciculus, ut dicit Milne Edwards, sed tres 
fasciculi in quoque segmento abdominis posteriorum reperiuntur; denique articulos finales 
pedum sexti paris spuriorum inter se longitudine paene aequales esse dicit hic scriptor, in 
omnibus contra a me repertis animalibus articulus finalis exterior interiore multo latior et 
